cyanic-selkie/wikianc huggingface dataset:
Toulouse
Ekonomie
In die sestigerjare besluit die Franse regering om die lugvaartnywerheid se aktiwiteite in Toulouse te konsentreer. Die groot Europese vliegtuigvervaardiger Airbus Industrie het een van sy twee hoofkwartiere naby Toulouse se lughawe (die ander is in die Duitse hawestad Hamburg). Airbus is tans die grootste plaaslike werkgewer en monteer hier die reuse Airbus A380 passasierstraler.
Sedert die tagtigerjare is Toulouse een van die belangrikste sentrums van die ruimte- en lugvaartnywerheid ter wêreld, wat met die Concorde, Airbus en Ariane vereenselwig word. Die plaaslike bedrywe verskaf werk aan meer as 35 000 mense. Ander belangrike nywerhede is masjienbou, yster en tekstiel. Danksy die welvarende nywerhede het Toulouse sy skuldlas binne tien jaar ten volle afbetaal.
Toulouse is daarnaas 'n handel- en vervoersentrum en die tweede grootste tersiêre onderwyssentrum van Frankryk. Blomteelt is 'n tradisionele ambag in Toulouse. Veral die plaaslike viooltjies word bemark, onder meer ook as reukwater en bestanddeel van likeur.
Kultuur
Baie ou nywerheidsgeboue is herskep tot kulturele sentrums. Die ou slagpale dien sedert die negentigerjare as die setel van die Museum vir Moderne Kuns. Die ou watertoring huisves nou 'n fotogalery.
Die stad bestee sowat vyftien persent van sy jaarlikse begroting aan "Kultuur sonder grense", 'n ambisieuse kulturele fees. Alternatiewe feeste soos die musiekfees in die oewerpark van die Garonne geniet dieselfde aandag.
Kookkuns
Tipiese plaaslike geregte is die Cassoulet, 'n bredie van wit boontjies en verskillende soorte vleis, wat met Confit d'oie – ingemaakte ganslewer en lamworsies – bedien word, Terrine de foie gras ('n ganslewergereg) en Magret de canard (eendborsies met groen boontjies).
Violettes de Toulouse is gesuikerde viooltjies, wat ter versiering van plaaslike nageregte gebruik word. Viooltjieslikeur uit Toulouse is 'n drankspesialiteit.
Die Marché Victor Hugo is die sentrum van die plaaslike chocolatiers en kaaswinkels.
Sport
Stade Toulousain wat in die Top 14 speel is die suksesvolste rugbyklub in die hele Europa, aangesien hulle die Europese kampioenskap vyf keer en die Franse kampioenskap 21-keer gewen het. Hulle speel kleiner tuiswedstryde op die Stade Ernest-Wallon wat ook tydens die Rugbywêreldbeker 1991 ingespan is. Vir belangrike wedstryde word egter van die groter Stadium Municipal gebruik gemaak, wat ook tydens die FIFA Sokker-Wêreldbekertoernooi in 1938, FIFA Sokker-Wêreldbekertoernooi in 1998, Rugbywêreldbeker 1999, Rugbywêreldbeker 2007 en Europese Sokkerkampioenskap 2016 wedstryde gehuisves het en ook tydens die Rugbywêreldbeker 2023 wedstryde sal aanbied.
Munnikspoort
Munnikspoort (soms Munnikspas) is 'n bergpas wat suidwes van Graaff-Reinet op die N9 na Aberdeen lê. Die pas is in 1960 gebou.
Propyn
Propyn is 'n onversadigde drie-koolstofketting-alkyn met die molekulêre formule. Dit staan ook bekend as metielasetileen of allileen, het een drievoudige binding en is die tweede eenvoudigste lid van die alkynklas koolwaterstowwe. Dit is 'n kleurlose gas met 'n effense soet reuk. Dit was een van die komponente van 'n gasmengsel genaamd MAPP wat gebruik is om asetileen te vervang. Hierdie mengsel word egter nie meer in grootmaat gemaak nie, en effens onsuiwer propyleen (propeen) word eerder gebruik. In verbindings word hierdie groep na verwys as "propyl".
Produksie en ewewig met metielasetileen
Propyn (metielasetileen) bestaan in ewewig met propadieen en die mengsel word soms MAPD genoem vir metielasetileen-propadieen:
waarvoor die ewewigskonstant Keq=0,22 teen 270 °C, of Keq=0,1 teen 5 °C.
MAPD word geproduseer as 'n dikwels ongewenste neweproduk van dehidrogenering van propaan om propeen te produseer, 'n belangrike grondstof in die chemiese industrie. MAPD affekteer die katalitiese polimerisasie van propeen.
Propyn kan ook op laboratoriumskaal gesintetiseer word deur die reduksie van 1-propanol, allilalkohol of asetoon dampe oor magnesium, wat as katalisator optree.
Organiese chemie
Propyn is 'n maklike drie-koolstof-bousteen vir organiese sintese. Deprotonasie met n-butiellitium gee propiniellitium. Hierdie nukleofiliese reagens bind saam met karbonielgroepe (C=O) wat alkohole en esters produseer. 'n Voorbeeld is die reaksie van propyn met butiellitium om 'n propiniellitium-tussenganger te vorm (verbinding 1). Dit reageer met etielchloorformaat en eter om etieltetrolaat (verbinding 2) te vorm.
Etieltetrolaat reageer self met eter om die ester etielisokronaat (verbinding 3) te vorm.
In die sterrestelsel
In 1998 het die Europese Ruimtevaartorganisasie vir die eerste keer berig oor die aanwesigheid van propyn in Saturnus se atmosfeer.
Biseksualiteit
duimnael|’n Vlag wat biseksuele trots uitbeeld.
Biseksualiteit is die beskrywing van ’n persoon se seksuele oriëntering waar die aantrekking tot dieselfde sowel as die teenoorgestelde geslag is. Dit staan naas die ander twee kategorieë van seksuele oriëntering: heteroseksualiteit, waar die aantrekking meestal tot die teenoorgestelde geslag is, en homoseksualiteit, waar die aantrekking meestal tot dieselfde geslag is. Sommige kenners beweer alle mense is in ’n mindere of meerdere mate biseksueel, dit is net die graad wat verskil sodat party mense hulself dan beskou as homo- of heteroseksueel.
Al is iemand tot albei geslagte aangetrokke maar verkies een effens bo die ander, identifiseer hulle gewoonlik met biseksualiteit.
Geskiedenis
Die antieke Grieke en Romeinse het nie begrippe soos homo- en heteroseksueel, en dus ook nie biseksueel, gehad nie. Mans wat manlike minnaars gehad het, is nie as homoseksueel beskou nie en het dikwels ook ’n vrou en/of vroulike minnaars gehad.
Spartane het geglo liefde en erotiese verhoudings tussen veterane en rekrute sou trou en eenheid bevorder, en hulle het dit aangemoedig dat soldate hul minnaars met heroïese dade beïndruk. Wanneer die jonger soldate meerderjarig geword het, was die verhouding veronderstel om nieseksueel te word, maar dit is nie duidelik hoe streng dié reël gevolg is nie. Daar was wel ’n effense stigma aan jong mans wat in ’n verhouding met hul mentors gebly het. Aristofanes noem hulle byvoorbeeld euryprôktoi, wat "wye gatte" beteken, en beeld hulle soos vroue uit.
Moderne simbole
duimnael|Die oorvleuelende driehoeke. duimnael|Die dubbele sekelmaan.
’n Algemene simbool van die biseksuele gemeenskap is die trots biseksuele vlag, wat ’n donkerpienk streep bo het vir homoseksualiteit, ’n blou een onder vir heteroseksualiteit en ’n pers een (’n mengsel van pienk en blou) in die middel wat biseksualiteit verteenwoordig (sien die vlag boaan blad).
’n Soortgelyke simbool is twee driehoeke, een blou en die ander pienk, wat oorvleuel en ’n pers driehoekie vorm waar hulle mekaar kruis. Dit is ’n uitbreiding van die pienk driehoek, ’n bekende simbool van die homoseksuele gemeenskap.
Sommige biseksuele het beswaar teen die gebruik van die pienk driehoek omdat dit ’n simbool is wat deur Hitler se regering gebruik is om homoseksuele te merk en te vervolg. ’n Dubbele sekelmaan is toe ontwerp om die gebruik van driehoeke te vermy. Dié simbool is algemeen in Duitsland en omringende lande.
Pretoria o Pretoria!
Pretoria O Pretoria! is 'n Afrikaanse rolprent wat in 1979 vrygestel is. Die rolprent is gebaseer op Mervyn Woodrow se satiriese roman, "A capital affair". Die vervaardiger was Ben Vlok en die regisseur Bertrand Retief. Die hoofrolle is deur Zack du Plessis, Cornelis Esterhuyse, Ben Kruger en Coreen Olivier vertolk.
Genre
Die rolprent is 'n satiriese drama. Dit het geen ouderdomsperk nie en is geskik vir die hele gesin.
Édouard Philippe
Édouard Philippe (/e.dwaʁ fi.lip/) (gebore op 29 November 1970 in Rouen) is 'n Franse politikus. Hy het gedien as Eerste Minister gedien van 15 Mei 2017 tot 3 Julie 2020.
Pretoria o Pretoria!
Storielyn
Die rolprent handel oor grondeise, maar met 'n kinkel. 'n Koppige boer van die Transvaalse platteland nader die regering in Pretoria om sy erfporsie te bevestig: 'n stuk grond êrens in die hoofstad. Sy eis word met groot ontsteltenis deur staatsamptenare ontvang wat hom telkens na hoër kantore verwys totdat hy by die sekretaris van die Minister van Landbou opeindig. Uiteindelik hoor die boer by die mooi, jong fasiliteerder wat baie op sy dogter trek dat sy land op Meintjieskop lê, waar die Uniegebou, die setel van die uitvoerende regering geleë is.
Édouard Philippe
Lewensloop
Sy ouers was altwee leraars Frans en hy het in Bonn skoolgegaan. Hy het aan die Franse eliteskole Sciences Po (promosie 1992) en die École nationale d'administration (promosie Marc Bloch 1995-1997) gestudeer.
Hy het sy loopbaan by die Franse Staatsraad, die Conseil d'État begin en het hom gespesialiseer in opnbare aanbestedings. As student was hy lid van die Parti Socialiste en het hy Michel Rocard bewonder, maar later verksuif hy na regs in sy politieke mening. Hy word verkeise as lid van die munisipale raad van Le Havre en wod adjunkburgemeester onder Antoine Rufenacht. Hy is belas met juridiese sake. Hy is in 2002 sonder sukses kandidaat by die verkeisings vir die nasionale parlement. Hy neem dieselfde jaar deel aan die oprigting van die UMP, 'n politieke party wat die opvolger van die RPR wil wees en wil uitgroei tot 'n groot volksparty van regs en sentrumregs. Hy wird hierdie party se direkteur-generaal, tot in 2004, toe Alain Juppé ontslag geneem het.
Hy word vervolgens prokureur en word verkies as lid van die regionale raad van Haute-Normandie.
Hy neem in Junie 2016 in Dresden deel aan 'n byeenkoms van die Bilderberggroep.
Presidentsverkiesings 2017
Philippe behoort aanvanklik tot Alain Juppé se span by die verkeisings vir die Franse presisentskap in 2017. Hy was een van sy twee woordvoerders. In die voorverkiesings word Juppé verslaan deur François Fillon en Philippe trek hom op 2 Maart 2017 terug toe die skandaal rondom Fillon ontstaan. Hy stel homself nie kandidaat vir die parlement nie, omdat dit 'n opstapeling van ampte is wat in die openbare mening ongewens is.
Eerste Minister van Frankryk
Hy word op 15 Mei 2017 deur die nuwe president Emmanuel Macron tot Eerste Minister van Frankryk benoem. Macron wil die tradisionele teenstellings tussen links en regs oorbrug en hy vind in Philippe 'n aantreklike kandidaat Hy treed uit as burgemeester van Le Havre en word daar deur sy adjunk op 28 Mei opgevolg.
Publikasies
Saam met Gilles Boyer het Philippe twee politieke romans geskryf:
Privaatlewe
Hy is 'n amateur-bokser.
USS Nimitz
Die USS Nimitz is 'n kernaangedrewe vliegdekskip van die Amerikaanse Vloot. Hy het sy naam verleen aan die Nimitz-klas vliegdekskepe.
Geskiedenis
Op 1 Julie 1966 is fondse goedgekeur deur die Amerikaanse Kongres om Nimitz te bou. Daar is beplan vir voltooiing gedurende 1971. Sy kiel is gelê in 1968. Hy is toegerus met slegs twee kernkragreaktors - teenooor die agt van die USS Enterprise (CVN-65). Hy is voltooi en in diens gestel op 3 Mei 1975 teen 'n koste van VS$1,881 miljard.
Tegniese besonderhede
Hy verplaas 100 020 ton water met vol vrag - en is 332,9 m lank, 76,8 m breed en het 'n diepgang van 11,3 m. Hy word aangedryf deur twee A4W kernreaktors wat vier stelle General Electric stoomturbines aandryf. Die turbines lewer 280 000 dryfasperdekrag gesamentlik. Dié krag kan 'n topspoed van 31,5 knope verseker. Hy dra meer as 90 vliegtuie en helikopters. Vir selfbeskerming is hy toegerus met grond-tot-lugmissiele.
Morokweng
Morokweng is 'n dorp in die Dr Ruth Segomotsi Mompati-distriksmunisipaliteit van die Noordwesprovinsie, Suid-Afrika. Die R376-streekroete verbind die dorp met sy buurdorpe onder andere Vorstershoop.
Krater
Naby die dorp is die Morokweng-inslagkrater geleë, wat uit die oorgangstyd van Jura en Kryt stam. Die Cr/Cr-isotoopverhouding wys dat dit dalk deur 'n inslag van 'n gewone chondriet veroorsaak is.
Dionne Warwick
Dionne Warwick (gebore 12 Desember 1940) is 'n Amerikaanse sangeres en aktrise. Sy is bekend vir haar rolle in die rolprente Alive (1993), Miracle on 34th Street (1994), The First Wives Club (1996), en Bridget Jones's Baby (2016).
Vlag van Libië
Simboliek
Die drie horisontale bane weerspieël die drie voormalige provinsies van die Koninkryk Fezzan (die rooi bane), Sirenaïka (die swart bane met ’n ster en ’n sekel) en Tripolitanië (die groen bane).
Ontwerp
Die verhouding van die horisontale bane is 1:2:1, die sekelmaan neem 1/4 van die hoogte van die vlag in beslag en is presies in die middel van die vlag met die ster wat na die maan wys.
Ander vlae
Die kortstondige Tripolitaanse Republiek in die weste van Libië het sy eie vlag gehad (’n blou agtergrond met ’n groen palmboom in die middel met ’n ster daarbo).
Die eerste nasionale vlag van moderne Libië is aanvaar toe Libië onafhanklikheid van Italië in 1951 verkry het. Dit het bestaan uit ’n wit ster en sekelmaan op ’n driekleurige rooi-swart-groen ontwerp met die middelste swart baan wat so wyd was soos die rooi en groen baan saam. Hierdie vlag word vandag nog deur monargiste asook die oorsese Libiese opposisie gebruik. Die ontwerp is gebaseer op die Sanussi-vlag wat uit ’n swart agtergrond met ’n ster en sekelmaan ontwerp bestaan het.
Na die staatsgreep in 1969 is die amptelike naam van Libië verander na Al-Jumhuriya al-Arabiya al-Libiya (die Libiese Arabiese Republiek) en die vlag is vervang met ’n Pan-Arabiese rooi-wit-swart driekleur (soortgelyk aan die vlag van die Arabiese opstand).
Toe Libië in 1972 by die Federasie van Arabiese Republieke (Ittihad al-Jumhuriyat al-Arabiya) aangesluit het is die vlag van die Federasie van Arabiese Republieke aanvaar (wat Libië vir ’n kort tydjie aan Egipte en Sirië gekoppel het). Dit het ’n goue vlak (die “Valk van Qoeraisj”), wat ’n perkamentrol met die Arabiese naam van die Federasie in sy pote vashou, in die middel gehad.
Pat Aherne
Pat Aherne (6 Januarie 1901 – 30 September 1970) was 'n Engelse akteur. Hy was bekend vir sy rolle in die rolprente Huntingtower (1927), Green Dolphin Street (1947), en The Court Jester (1955).
Tilde Maja Frederiksen
Tilde Maja Frederiksen (gebore 19 April 1979) is 'n Deense aktrise. Sy is bekend vir haar rolle in die rolprente With Your Permission (2007) en Long Story Short (2015), en in die televisiereekse The Killing (2007) en Sommer (2008).
Winooski
Winooski is 'n stad in die distrik Chittenden van die deelstaat Vermont (noordoostelike Verenigde State). Winooski, wat aan die monding van die Winooskirivier lê, het volgens die sensus van die jaar 2010 'n bevolking van 6 561 mense.
Die woord "winooski" is ontleen aan 'n woord uit die taal van die Abenaki, Winoskitegw, en beteken "rivier van die uieland". Die stad se bynaam is dan ook "Onion City". Hierdie wilde uie het soos bieslook (grasuie) of prei gelyk, maar kom deesdae in die stadsgebied nie meer voor nie.
Winooski het ook die Courage Brothers se lied She Knows geïnspireer.
Winooski huisves die hoofkwartier van die VSAC, die Vermont Students Assistance Corporation.
Geografie
Volgens die Verenigde State se Sensusburo het die stad 'n totale oppervlak van 3,9 vierkante kilometer (1,5 vierkante myl), waarvan 3,7 vierkante kilometer (1,4 vierkante myl) land en 0,2 vierkante kilometer (0,1 vierkante myl) of 5,3 persent water.
Geskiedenis
Vanweë sy ligging langs 'n belangrike handelsroete het Winooski waarskynlik as 'n handelspos ontstaan. 'n Indrukwekkende reeks watervalle het die aanleiding vir die oprigting van nywerhede gegee, en Winooski het vinnig tot 'n sentrum van wolverwerking ontwikkel.
Besienswaardighede
Die Champlainmeul in die middestad van Winooski dien as die hoofkwartier van Winooski se Historiese Vereniging (Winooski Historical Society) en huisves daarnaas ook die plaaslike museum.
Noah Schnapp
Noah Schnapp (gebore 3 Oktober 2004) is 'n Amerikaanse akteur. Hy is bekend vir sy rolle in die rolprente Bridge of Spies (2015) en The Peanuts Movie (2015), en in die televisiereeks Stranger Things (2016).
Dokumentbestuurstelsel
'n Dokumentbestuurstelsel (DBS) is 'n rekenaarstelsel (of stel rekenaarprogramme) wat gebruik word om tred te hou van elektroniese dokumente en/of beeldmateriaal of papierdokumente. Die begrip oorvleuel ietwat met ander begrippe soos inhoudsbestuurstelsels en word dikwels beskou as 'n onderdeel van ondernemingsbestuurstelsels en hou ook verband met digitale batebestuur, dokumentskandering, en werkvloeistelsels.
Oorsig
'n Dokumentbestuurstelsel sal tipies sommige of al die volgende kwessies aanspreek:
Geskiedenis
Aan die begin van die 1980's het 'n aantal handelaars begin om stelsels te ontwikkel om papiergebaseerde dokumente te bestuur. Aanvanklik is dit hoofsaaklik ontwerp om die skandering van dokumente, die stoor, indeksering en opsporing daarvan te vergemaklik maar het geleidelik gegroei om elektroniese dokumentasie, saamwerkgereedskap, sekuriteit- en ouditeringvermoëns in te sluit.
Onderdele
Dokumentbestuurstelsels verskaf tipies stoor-, weergawebeheer-, metadata-, sekuriteit- asook indeksering- en opsporingsvermoëns.
Metadata word tipies vir elke dokument gestoor. Metadata mag byvoorbeeld die datum waarop die dokument gestoor is insluit asook die identiteit van die gebruiker wat dit gestoor het. Die DBS kan ook outomaties metadata uit die dokument onttrek of die gebruiker vra om die metadata in te sleutel. Sommige stelsels gebruik ook programmatuur om karakters in geskandeerde dokumente te herken of onttrek teks uit elektroniese dokumente. Die gevolglike onttrekte teks kan gebruik word om gebruikers te help in die opspoor van dokumente deur die identifisering van moontlike sleutelwoorde of kan gebruik word om die volle teks te deursoek of kan net so gebruik word. Die onttrekte teks kan ook gestoor word as 'n deel van die metadata, saam met 'n beeld gestoor word of afsonderlik as 'n bron vir gebruik in 'n soektog na dokumentversamelings.
Baie dokumentbestuurstelsels poog om dokumentbestuur binne ander programmatuur in te bou, sodat gebruikers bestaande dokumente direk vanaf die bestuurstelsel se bergingsarea kan herwin, veranderinge kan maak en die veranderde dokument as 'n nuwe weergawe in die bergingsarea terug kan plaas, sonder om die program wat gebruik word te verlaat. Sodanige integrasie word dikwels aangetref in kantoorprogramsuites en e-pos of ander soortgelyke saamwerkprogrammatuur. Die integrasie maak dikwels gebruik van oop standaarde soos ODMA, LDAP, WebDAV en SOAP om integrasie met ander programmatuur in die hand te werk.
Om tred te hou van elektroniese dokumente. Indeksering kan so eenvoudig wees soos die tredhou van 'n dokument deur die gebruik van unieke identifikasienommers; maar neem dikwels 'n meer komplekse vorm aan en maak voorsiening vir die klassifikasie van 'n dokument deur die dokument se metadata of selfs deur woordindekse wat uit die dokument se inhoud onttrek is. Indeksering is hoofsaaklik gemik op die herwinning van dokumente. 'n Kwessie van kritieke belang vir vinnige herwinning is die skep van 'n indekstopologie.
Die stoor van dokumente sluit dikwels die bestuur van daardie dokumente in; waar hulle gestoor word, vir hoe lank, migrasie van dokumente van een stoormedium na 'n ander en uiteindelike vernietiging.
Meer buigsame herwinningstelsels laat gebruikers toe om gedeeltelike soekterme in te sleutel wat die dokument identifikasienommer en/of dele van die verwagte metadata kan insluit. Die resultaat sal tipies 'n lys dokumente lewer wat ooreenkom met die gebruiker se soekterme.
Dokumentsekuriteit is 'n belangrike onderdeel van baie dokumentbestuurstelselprogramme. Voldoeningsvereistes kan soms kompleks wees afhangende van die soort dokument. Die hantering van sekere mediese rekords word byvoorbeeld deur wetgewing beheer. Sommige dokumentbestuurstelsels het 'n toegangsbeheerstelsel ingebou wat 'n administrateur toelaat om toegang tot dokumente toe te ken na aanleiding van die soort dokument sodat slegs sekere mense of groepe mense toegang kan verkry.
Samewerkingsmoontlikhede behoort 'n inherente eienskap van elektroniese dokumentbestuurstelsels te wees. Dokument moet herwin kan word deur 'n goedgekeurde gebruiker wat dan daarop kan werk. Toegang tot die dokument moet dan geweier word terwyl die gebruiker daaraan werk om te verseker dat meer as een gebruiker nie gelyktydige veranderinge op 'n dokument maak nie.
Weergawebeheer is 'n proses wat vereis dat dokumente in die bestuurstelsel in- en uitgeteken word, dit laat gebruikers toe om vorige weergawes te herwin en dan werk voort te sit vanaf 'n vertrekpunt van hul keuse. Weergawebeheer is nuttig vir dokumente wat mettertyd verander en opdatering vereis en waar dit soms nodig is om terug te keer na 'n vorige kopie.
Montagu-warmbron
Die Montagu-warmwaterbron lê in een van die skilderagtigste dele van die Wes-Kaap.
Hierdie ysterhoudende bron is 3 km uit die middedorp van Montagu en is besonder goed ontwikkel. Dit lewer 450000 liter water per etmaal teen 44,6°C.
Alhoewel die bron agter die Kogmanskloof waarskynlik reeds in die 18de eeu aan die VOC-bewind aan die Kaap bekend was, is die dorp eers in 1852 gestig. Nadat die spoorlyn aan die einde van die 19de eeu Ashton bereik het, het die bron meer bekend geraak. Deur die jare het die bron verskeie eienaars gehad, waarvan die bekendstes Jannie Marais en die New Cape Central Railway Co. Onder die bekende gebruikers van die was was dr. D.F. Malan en dr. Danie Craven. Die vloed van 1981 het groot skade aan die bron en geboue aangerig.
Dertien kilometer van Montagu is die warmbron Baden (Knipes). Dit lewer water teen 'n temperatuur van 39,4°C.
Japan Nasionale Roete 55
Nasionale Roete 55 is 'n nasionale snelweg van Japan.
Nwanedzi (Letaba)
Die Nwanedzirivier of Janetsirivier is 'n takrivier van die Groot-Letabarivier sentraal in die Limpopoprovinsie van Suid-Afrika geleë.
Slag van Leytegolf
Die Slag van Leytegolf het vanaf 23 Oktober tot 26 Oktober 1944 tussen die Japannese Keiserlike Vloot en die gesamentlike Amerikaans-Australiese Vloot plaasgevind. Leyte is deel van die Filippynse eilande.
PH
Die suurgraad of pH is 'n maatstaf van die aktiwiteit van waterstofione (H+) in 'n oplossing en dus van hoe suur of alkalies dit is. In waterige stelsels word die waterstofioonaktiwiteit bepaal deur die dissosiasiekonstante van water (Kw = 1,011 × 10−14 by 25 °C) en interaksies met ander ione in oplossing. As gevolg van hierdie dissosiasiekonstante het 'n neutrale oplossing (waterstofioonaktiwiteit gelyk aan hidroksiedioonaktiwiteit) 'n pH van ongeveer 7. Waterige oplossings met pH-waardes laer as 7 word as suur beskou terwyl stowwe met pH-waardes hoër as 7 as alkalies beskou word.
Die begrip is in 1909 deur S.P.L. Sørensen bekendgestel. Die p staan vir die Duits Potenz, wat krag of potensie beteken, en die H vir waterstofioon (H+). Soms word in Latyn daarna verwys as pondus hydrogenii.
Definisie
Die formule om 'n pH-waarde te bereken is:
[H+] dui die aktiwiteit van H+-ione aan (of meer akkuraat, [H3O+], die ekwivalente hidronium-ione), gemeet in mol per liter oplossing (ook bekend as molariteit). In verdunde oplossings (soos rivier- of kraanwater) is die aktiwiteit ongeveer gelyk aan die konsentrasie H+-ione.
Indien die logaritme geneem word in die boonste formule, word die volgende verkry:
Korrosie in 'n suuroplossing
In 'n suuroplossing is die konsentrasie van H+ hoog. Wanneer die suuroplossing in kontak is met 'n metaal soos byvoorbeeld yster (Fe), tree die yster as 'n anode op en verloor elektrone (anodiese reaksie):
Die H+ in die oplossing neem die elektrone op om H2 te vorm:
Die waterstofgas verlaat die oplossing en volgens Le Chatelier se beginsel skep dit 'n tekort aan elektrone in die oplossing wat die anodiese reaksie bevorder en verdere metaalverlies veroorsaak.
Invloed van temperatuur
Die volgende tabel wys die invloed wat temperatuur op die neutrale pH van water het:
In die algemeen is:
Wanneer die mengsel neutraal is, dan is: Dus: En:
LW: Wanneer 'n mengsel se temperatuur styg, word die mengsel nie suurder nie. Die suurgehalte of alkaliniteit bly dieselfde. Dit is slegs die pH wat verander.
Sterk vs swak sure
Die sterkte van 'n suur verwys na die vermoë of geneigdheid om 'n proton (H+) te verloor. 'n Sterk suur is een wat heeltemal ioniseer (dissosieer) in 'n oplossing (mits daar voldoende oplosmiddel is). In water los een mol sterk suur HA op en lewer een mol H+ (as hidroniumion H3O+ en hoër aggregate) en een mol van die basis, A-.
In wese bly niks van die nie-ioniseerde suur HA oor nie. Voorbeelde van sterk sure is soutsuur (HCl), hidroksuursuur (HI), hidrobromsuur (HBr), perchloriensuur (HClO4), salpetersuur (HNO3) en swaelsuur (H2SO4). In waterige oplossing ioniseer elk van hierdie essensieel 100%.
Sterker sure het 'n groter suur dissosiasiekonstante (Ka) en 'n kleiner logaritmiese konstante (pKa = -log Ka) as swakker sure.
Indien die volgende die algemene vergelyking is vir die dissosiasie van suur HA:
dan is:
Dus, 'n mens het minder van 'n sterk suur nodig om die pH van 'n oplossing te verlaag as wat jy nodig het van 'n swak suur.
Digitale fotografie
Digitale fotografie is 'n moderne vorm van fotografie. Dit maak gebruik van digitale kameras met rye vol paneeltjies elektroniese fotosensors, wat beelde wat deur 'n lens gefokus word vaslê, in teenstelling met ligblootstelling aan fotografiese film. Die beelde word gedigitaliseer en as 'n rekenaarlêer in 'n geheuemedium (gewoonlik op 'n aparte skyfie) gestoor, gereed vir verdere digitale verwerking, besigtiging, digitale publikasie of druk.
PH
Neutralisering van sure met ammoniak
Gestel daar is twee suuroplossings met dieselfde pH. Een suuroplossing bevat 'n sterk suur en die ander een 'n swak suur. Om die twee oplossings te neutraliseer (pH = 7 by 25 °C), sal meer ammoniak nodig wees om die oplossing met swak suur te neutraliseer as om die oplossing met die sterk suur te neutraliseer. Dit is omdat 'n sterk suur byna volledig dissosieer; dus wanneer ammoniak bygevoeg word, word dit direk aangewend om die pH te verhoog.
Digitale fotografie
Tot met die koms van sodanige elektroniese tegnologie, is foto's geproduseer deur ligsensitiewe fotografiese film en papier aan die ligbeeld bloot te stel, wat dan in vloeibare chemiese oplossings verwerk is om die beeld te ontwikkel en te stabiliseer. Digitale foto's word egter deur rekenaargebaseerde foto-elektriese en meganiese tegnieke geskep, sonder natbad chemiese verwerking soos met film.
Digitale fotografie is een van verskeie vorme van digitale beelde. Digitale beelde word ook geskep deur nie-fotografiese toerusting soos rekenaartomografieskandeerders en radioteleskope. Digitale beelde kan ook gemaak word deur die skandering van ander gedrukte fotografiese beelde of negatiewe.
PH
Neutralisering van sure met ammoniak
Byvoorbeeld:
Digitale fotografie
Geskiedenis
Die eerste verbyvlugbeelde van Mars is uit die Mariner 4-ruimtetuig geneem op 15 Julie 1965 met 'n kamera wat deur NASA/JPL ontwerp is. Dit het 'n videokamerabuis gebruik, gevolg deur 'n Digitizer, eerder as 'n mosaïek van vastetoestand sensorelemente, so dit was nie wat ons gewoonlik definieer as 'n digitale kamera nie, maar dit het 'n digitale beeld gestoor op band vir latere stadige oordrag terug na die aarde.
Die eerste aangetekende poging in die bou van 'n digitale kamera was in 1975 deur Steven Sasson, 'n ingenieur by Eastman Kodak. Dit gebruik die destydse nuwe vastetoestand CCD- (ladinggekoppelde toestel, 'n hoëspoed-halfgeleier) beeldsensorskyfies deur Fairchild Semiconductor ontwikkel in 1973. Die kamera wat 3,6 kg geweeg het, het swart-en-wit beelde op 'n kassetband gestoor. Dit het 'n resolusie van 0,01 megapieksels (10 000 pieksels), en het 23 sekondes benodig om die eerste beeld te vas te lê in Desember 1975. Dit was 'n prototipekamera vir 'n tegniese oefening en nie bedoel vir enige produksie nie.
PH
Neutralisering van sure met ammoniak
As HA 'n sterk suur is, sal die oplossing, na dissosiasie van die suur, slegs H+ en A- ione bevat en slegs 'n baie klein hoeveelheid van die suur HA (dit is omdat Ka so hoog is). Dus, wanneer ammoniak bygevoeg word, sal die gevormde OH- met H+ reageer om H2O te vorm en sal die pH verhoog as gevolg van 'n laer konsentrasie H+ in oplossing.
Digitale fotografie
Ontwikkeling
Die eerste digitale verbruikerskameras is sedert die laat 1990's bemark. Beroepsfotograwe het eers stadig oorbeweeg na digitale fotografie, maar is tot oorgawe gedwing toe hul professionele werk die gebruik van digitale lêers begin vereis het. Dit was om aan die eise van hul werkgewers en/of kliënte te voldoen, vir 'n vinniger omkeertyd as wat konvensionele metodes sou toelaat.
Rondom 2007 is digitale kameras in selfone ingebou, en sedertdien word selfoonkameras wydverspreid benut, veral weens hul verbinding tot sosiale mediawebwerwe en e-pos. Sedert 2010, het die digitale mik-en-druk en DSLR formate ook mededinging ervaar van die spieëllose digitale kameraformaat, wat tipies 'n beter kwaliteit prent as die mik-en-druk en selfone lewer, maar in 'n kleiner grootte en vorm kom as die tipiese DSLR. Baie spieëllose kameras pas verwisselbare lense en het gevorderde funksies soos 'n elektroniese soeker, wat die deur-die-lenssoeker van die SLR formaat vervang.
PH
Neutralisering van sure met ammoniak
Wanneer HA egter 'n swak suur is, sal dit slegs gedeeltelik in water dissosieer. Dus, wanneer ammoniak bygevoeg word, sal die gevormde OH- met H+ reageer om H2O te vorm en sal die pH verhoog. Aangesien HA egter slegs gedeeltelik gedissosieer word, sal sommige van die H+ vervang word deur verdere dissosiasie van die swak suur. Dus sal meer ammoniak benodig word om die pH te verhoog.
Voorbeeld: Bereken pH van suuroplossing
Bereken die pH van 'n 1.3 M oplossing van asynsuur (CH3COOH). (M staan vir mol/liter)
Ka = 1.8 × 10-5
In die algemeen:
Antwoord
Die dissosiasie reaksie vir CH3COOH is die volgende:
Die verandering in konsentrasie van elke element word in die tabel hieronder gewys:
Vanaf die algemene definisie vir K_a:
Die algemene oplossing vir 'n kwadratiese vergelyking is die volgende:
Indien waardes vervang word, word die volgende verkry:
Dus is:
Onthou dat x = [H^+]
Dus
Alternatiewelik kan die aanname gemaak word dat x baie kleiner as 1 is omdat dit 'n swak suur is (Ka is klein, dus dissosieer die suur baie min). Dus x << 1.3. Dus:
Dus:
Republiek van Vermont
Die Republiek van Vermont (Engels: Vermont Republic) was 'n onafhanklike Noord-Amerikaanse republiek wat in 1777 gestig is en tot in die jaar 1791 bestaan het. Die republiek het toe die Staat Vermont, die veertiende deelstaat van die Verenigde State geword.
Geskiedenis
In 1763 het die Verdrag van Parys 'n einde aan die Noord-Amerikaanse koloniale oorlog tussen Frankryk en Groot-Brittanje gemaak. Die Franse het Vermont net soos Nieu-Frankryk aan die Britte afgestaan, en Groot-Brittanje het nou die hele noordooste van Noord-Amerika oorheers. Dele van die gebied is deur die Provinsie New York en die Provinsie New Hampshire beheer. As gevolg van die omstrede, sogenaamde "New Hampshire Grants" en koning George III se besluit om hierdie gewes by New York in te lyf, het die twee provinsies se gebiede mekaar gedeeltelik gedek.
Regeringsvorm
Die Grondwet van die Republiek van Vermont is in 1777 as die eerste geskrewe grondwet in Noord-Amerika opgestel en bekragtig. Dit was ook die Nuwe Wêreld se eerste grondwet wat slawerny formeel opgehef het en die aktiewe stemreg aan alle manlike burgers verleen het, sonder aansien van hulle besittings.
Die regering van die Republiek van Vermont het sy eie munte en banknote uitgereik en 'n posdiens ingestel. Die jong staat se eenkamerparlement, die Algemene Vergadering, en die Goewerneursraad het die infanterievlag van die Green Mountain Boys tot nasionale vlag verhef. Met die toestemming van die parlement en die raad het die Goewerneur van die republiek, Thomas Chittenden, ambassadeurs in Frankryk, Nederland en by die destydse Amerikaanse regering in Philadelphia benoem.
Aangesien talle burgers ten gunste van 'n politieke unie met die Verenigde State was, is die Republiek van Vermont soms as 'n "teensinnige republiek" beskryf. Sy onafhanklike status is egter tot die jaar 1791 behou, toe Vermont by die Verenigde State aangesluit het. Die nuwe deelstaat was 'n soort teengewig teen Kentucky, wat slawerny gehandhaaf het. Die toelating van Vermont tot die Unie is gesteun deur die Noorde, die kleiner deelstate en state wat bekommerd was oor die see-tot-see-gebiedstoekennings in besit van ander deelstate.
Thomas Chittenden het die grootste deel van hierdie tydperk as regeringshoof van Vermont gedien en het ook sy eerste goewerneur as deelstaat van die Unie geword.
Ina Garten
Ina Rosenberg Garten, gebore 2 Februarie 1948, is 'n Amerikaanse skrywer en die aanbieder van die Food Network-program Barefoot Contessa en 'n voormalige personeellid van die Withuis se Kantoor vir Bestuur en Begroting.
Garten het haarself kulinêre tegnieke geleer met behulp van kookboeke van Frankryk en Nieu-Engeland. Later het sy staatgemaak op haar eie intuïsie en die terugvoer van vriende en kliënte wat haar gehelp het om haar resepte te verfyn. Haar mentors was hoofsaaklik Eli Zabar, eienaar van Eli's Manhattan en Eli's Bread, asook die TV-aanbieder en skrywer Martha Stewart. Haar kulinêre loopbaan het begin met haar gourmetkoswinkel, Barefoot Contessa; daarna het Garten haar aktiwiteite uitgebrei om verskeie topverkoper kookboeke, tydskrifrubrieke, produkte met haar eie handelsmerk en 'n gewilde Food Network TV-program in te sluit.
Vroeë lewe
Gebore as Ina Rosenberg in 'n Joodse familie in Brooklyn, New York en getoë in Stamford, Connecticut, was Garten een van twee kinders van Charles H. Rosenberg, 'n chirurg wat gespesialiseer het in oor-, neus- en keelkunde, en sy vrou, Florence. Sy was aangemoedig om te presteer op skool en het 'n aanleg vir wetenskap getoon; sy vertel dat sy hierdie wetenskaplike ingesteldheid toepas terwyl sy met resepte eksperimenteer. Garten se ma was 'n intellektueel met 'n belangstelling in opera wat haar dogter se versoeke om haar in die kombuis te help geweier het en haar aangeraai het om op haar skoolwerk te konsentreer. Garten beskryf haar vader as 'n opgewekte individu met baie vriende, en opgemerk dat sy meer eienskappe met hom in gemeen het as met haar ma.
Op 15-jarige ouderdom het sy haar toekomstige man, Jeffrey Garten, ontmoet tydens 'n reis om haar broer by Dartmouth College te besoek. Na hoërskool het sy aan Syracuse Universiteit studeer maar sy het haar studies gestaak en gaan trou.
Loopbaan
Rosenberg en Garten is op 22 Desember 1968 in Stamford getroud en het verhuis na Fort Bragg, Noord-Carolina. Sy het begin kook en onthaal in 'n poging om besig te bly terwyl haar man sy vier jaar militêre diens verrig het tydens die Viëtnam-Oorlog; sy het ook haar vlieënierslisensie verwerf. Na afloop van haar man se militêre diens het die egpaar na Parys, Frankryk gereis vir 'n kampeervakansie – wat Garten beskryf as die geboorte van haar liefde vir Franse kookkuns. Tydens hierdie reis het sy opelugmarkte besoek en vir die eerste keer het sy ervaar hoe om met vars bestanddele te kook. By haar terugkeer na die VSA het sy haar kulinêre vermoëns verbeter deur die volumes van Julia Child se invloedryke kookboek, Mastering the Art of French Cooking, te bestudeer. Haar weeklikse dineetradisie het begin vorm aanneem gedurende hierdie tyd en sy kon haar vaardighede om tuis te onthaal verfyn toe sy en haar man na Washington, D.C. verhuis het in 1972.
Ooreis deur die druk van haar werk en die spanningsvolle aard van Washington, het Garten haar weer tot die kookkuns en onthaal gewend, terwyl sy ook huise gekoop, opgeknap en winsgewend verkoop het in die Dupont Circle en Kalorama buurt. Die winste uit hierdie verkope het Garten verder in kookkuns bemagtig.
Barefoot Contessa winkel
Garten het haar regeringspos in 1978 bedank nadat sy 'n advertensie gesien het vir 'n 400-vierkante voet (37 m2) spesialiteitskoswinkel met die naam Barefoot Contessa in Westhampton Strand, New York. "My werk in Washington was intellektueel opwindend en stimulerend, maar dit was glad nie wie ek is nie", het sy vier jaar later verduidelik.
Sy het na New York verhuis om eienaarskap en bestuur oor te neem. Die winkel is benoem deur sy oorspronklike eienaar as 'n huldeblyk aan die 1954 film waarin die hoofrol deur Ava Gardner vertolk is; Garten het die naam behou toe sy oorgeneem het omdat dit goed inskakel by haar idee van 'n "elegante, maar aardse" lewenstyl.
In 1985 het Garten die winkel verskuif na die perseel van gourmetwinkel Dean & DeLuca in die welvarende Long Island dorpie van East Hampton. In teenstelling met Westhampton se strandseisoen atmosfeer, is East Hampton 'n heeljaarse gemeenskap wat 'n groter, ryker demografie as kliëntebasis bied. In East Hampton het Garten die winkel uitgebrei tot meer as sewe keer sy oorspronklike grootte.
Garten het Eli Zabar krediet gegee as die inspirasie vir haar vernaamste manier van kosmaak, soos sy dit stel: "al wat jy hoef te doen, is kook om die bestanddele te beklemtoon."
In 1996, na twee dekades waarin sy die Barefoot Contessa bedryf en bestuur het, was Garten op soek na 'n verandering en sy verkoop die winkel aan twee van haar werknemers, Amy Forst en Parker Hodges. Haar Barefoot Contessa webwerf het 'n hoë-profiel gehandhaaf in hierdie stadium en sy begin ook om koffie en 'n paar ander items aanlyn te bemark.
Barefoot Contessa kookboeke
Garten het in 1999 haar aandag gefokus op publikasies. Sy het voortgebou op die Barefoot Contessa-naam in 1999 met The Barefoot Contessa Cookbook wat 'n onverwagse topverkoper was. Dit het resepte bevat wat haar winkel se sukses verseker het en die boek het beide Garten en haar uitgewer, Clarkson Potter, se verwagtinge ver oortref. Na 'n aanvanklike uitgifte van 35,000 afskrifte, 'n tipiese syfer vir 'n debuutkookboek, is 'n tweede en derde druk onderneem en uiteindelik is meer as 100,000 kopieë verkoop in die eerste jaar. In 2001 het sy gekapitaliseer op haar nuutgevonde roem en Barefoot ''Contessa Parties! vrygestel, wat ook goeie verkope en resensies ontvang het; sy volg dit op met Barefoot Contessa Family Style'' in 2002.
Haar kookboeke vermy 'n ensiklopediese formaat, en is geskoei op koffietafelboeke. Dit bevat baie kleurfoto's en 'n volbladfoto by elke resep. Haar kookboeke ontvang steeds goeie resensies en sedert 2008 is meer as ses miljoen kopieë van haar kookboeke verkoop.
Haar nuutste kookboek getiteld "Cooking for Jeffrey" word vrygestel op 25 Oktober 2016.
Kerry Washington
Kerry Marisa Washington (gebore 31 Januarie 1977) is 'n Amerikaanse aktrise en vervaardiger. Sy is bekend vir haar rolle in die rolprente Save the Last Dance (2001), The Last King of Scotland (2006), en Django Unchained (2012), en in die televisiereeks Scandal (2012).
Ina Garten
Barefoot Contessa op Food Network
Barefoot Contessa het ongeveer een miljoen kykers ingeskakel per episode, en het van die Food Network se hoogste graderings aangeteken.
In 2005 was die program genomineer vir 'n Daytime Emmy Award in die kategorie van die Beste Diens Program. In 2009 word die program en Garten weer genomineer vir Daytime Emmy Awards in die kategorieë van die Beste Kulinêre Program en die Beste Kulinêre Gasheer; Garten het haar eerste Emmy in die laasgenoemde kategorie ontvang.
Garten is na bewering die mees winsgewende kontrak aangebied vir 'n kulinêre skrywer tot op datum, met die ondertekening van 'n multimiljoen dollar-ooreenkoms vir verskeie boeke. Sy is verskeie kere genader om haar eie tydskrif, meubels, kookware en boetiekkettingwinkels te ontwikkel, maar sy het al die aanbiedings van die hand gewys. Garten het verklaar dat sy nie belangstel om haar lewe verder te kompliseer nie. Tussen 2004 en 2005 was Barefoot in Paris nommer elf op die New York Times se topverkoperlys.
Barefoot Contessa ander publikasies
Na die goeie verkope van en lof vir haar eerste drie kookboeke het Garten ook Barefoot in Paris  geskryf en verskeie rubrieke vir O, The Oprah Magazine. Sy tree ook as onthaalkonsultant vir die tydskrif op. Die tydskrif House Beautiful het tot 2011 'n maandelikse Gartenkolom publiseer getiteld: "Ask the Barefoot Contessa". In hierdie kolom het sy gereageer op briewe van haar lesers en hulle advies aangebied rakende kookkuns, lewenstyl en onthaalkuns.
Persoonlike lewe
Haar man Jeffrey Garten is die Juan Trippe Professor in die Practice of International Trade, Finance and Business by Yale. Hy word ook gereeld op Garten se kosprogram gesien waar hy sy vrou help met eenvoudige take of waar hy die geregte wat sy geskep het beproef. Hulle spandeer hul tyd onderskeidelik in Manhattan, East Hampton, en Parys.
Søren Frellesen
Søren Frellesen (gebore 21 April 1970) is 'n Deense akteur, skrywer, en regisseur. Hy is bekend vir sy rolle in die rolprente Kærlighed ved første hik (1999), Anja & Viktor - In Sickness and in Health (2008), en Emma and Santa Claus: The Quest for the Elf Queen's Heart (2015), en in die televisiereeks Mercur (2017).
Ghebo
In die Venesiaanse dialek is die ghebi (enkelvoud: ghebo) die kanaaltjies wat die barene en die velme van die Venesiese strandmeer deurkruis en die sentrale dele met die hoofwaterweë verbind.
Die ghebi speel 'n belangrike rol in die strandmeer se ekostelsel deur die watertoevloei tydens hoogwater te reguleer; deur middel van sy dreineringsfunksies tydens eb en vloed, kan water standhoudend na die heel sentrale dele deurvloei. Die ghebi verminder ook erosie en skade wat deur die hoogwater aangerig word.
Die erosie wat vernaamlik deur menslike toedoen veroorsaak is, het die agteruitgang van die ghebi en die vertakkinge daarvan versnel. Dit bring rampsalige gevolge mee vir sowel die eksostelsel as die ghebi self.
In die Venesiaanse omgangstaal beteken ghebi ook polisieman.
Roh Tae-woo
Roh Tae-woo (Koreaans: 노태우; Hanja: 盧泰愚; Koreaanse uitspraak: [no.tʰɛ̝.u]; 4 Desember 1932 - 26 Oktober 2021) was 'n Suid-Koreaanse politikus en voormalige generaal van die leër van die Republiek van Korea wat van 1988 tot 1993 as president van Suid-Korea gedien het.
Tosca
Tosca is 'n nedersetting in die Dr Ruth Segomotsi Mompati-distriksmunisipaliteit van die Noordwesprovinsie, Suid-Afrika.
Wanetsispruit
Die Wanetsispruit of Nwanedzirivier is 'n spruit in die ooste van die Limpopoprovinsie van Suid-Afrika. Dit is 'n takrivier wat net noord van Letaba-ruskamp aan die Letabarivier se regterbank uitmond.
Tosca
Dit was voorheen die setel van die Molopo Plaaslike Munisipaliteit, totdat dit saamgesmelt het om die Kagisano-Molopo Plaaslike Munisipaliteit te word in 2011. Tosca is in privaatbesit. Die R378-streeksroete verbind Tosca met sy buurdorpe: Seniac en Voorspoed.
Japan Nasionale Roete 56
Nasionale Roete 56 is 'n nasionale snelweg van Japan.
Dovecot
Dovecot is 'n oopbron IMAP- en POP3-bediener vir bedryfstelsels wat op Unix gebaseer is, en is geskryf hoofsaaklik met sekuriteit in gedagte. Timo Sirainen is die skepper van Dovecot en het dit vir die eerste keer in Julie 2002 gepubliseer. Die hoofdoel van die ontwikkelaars van Dovecot is om 'n liggewig, vinnige en maklik-om-op-te-stel oopbronposbediener te produseer.
Die hoofdoel van Dovecot is om as posbergingbediener op te tree. Pos word met behulp van 'n Mail Delivery Agent (MDA) by die bediener afgelewer en gestoor vir latere toegang deur 'n Mail User Agent (MUA). Dovecot kan ook as 'n instaanbediener optree deur verbindings na 'n aander posbediener aan te stuur, of as 'n liggewig MUA om pos op 'n afgeleë bediener te verkry en te manipuleer, byvoorbeeld vir posmigrasie.
Volgens Openemailsurvey is Dovecot op meer as 3 miljoen e-posbedieners geïnstalleer en het dit 'n globale markaandeel van 68% van alle IMAP-bedieners. Alhoewel Dovecot kommersieel sonder linsensiefooie gebruik kan word, is daar 'n kommersiële weergawe beskikbaar wat as Dovecot Pro bekend staan. Die kommersiële weergawe word deur Dovecot Oy tesame met ondersteuning en ondernemingsbyvoegings soos voorwerpberging en voltekssoek-plugins verskaf. Dovecot Oy is sedert Maart 2015 deel van die Open-Xchange-familie.
Lombarde
Die Lombarde (ook Langobarde of Longobarde) was 'n Wes-Germaanse volk wat aan die oewers van die Elbe gewoon het. Die Romeine het hulle al in 98 geken toe Tacitus hulle noem in sy "De origine et situ Germanorum".
Migrasie na die suide
Die volksverhuising van die Lombarde verloop in stappe. Vanaf 200 verplaas die Lombarde stadig stroomop langs die Elbe, tot waar nou die Duitse deelstaat Sakse-Anhalt is. Omstreeks 350 het die laaste Lombarde die benedeloop van die Elbe verlaat. In die periode tussen 350 en 493 trek hulle verder na Sakse en Boheme. Hulle is nie deur die Hunne oorrompel nie en behou hulle onafhanklikheid. In die periode raak die Lombarde gekersten en word hulle aanhangers van die Arianisme. Die name van enkele leiers uit die tyd is bekend, te wete Lethu, Hildehoc, Godehoc en Claffo.
In 493 verskyn die Lombarde in die gebied waar die Rugiërs voorheen gewoon het, die Romeinse provinsie Noricum, teenswoordig Oostenryk. Die Lombarde was teen hierdie tyd 'n groot volk, waarskynlik omdat verskeie Germaanse stamme by hulle aangesluit het tydens die migrasieperiode. In Noricum raak hulle herhaaldelik slaags met die Herule, wat 'n koninkryk gestig het aan die Tisza en Mures riviere.